สโมสรฟุตบอลบุรีรัมย์

บุรีรัมย์ เอฟซี () อดีตสโมสรฟุตบอลในประเทศไทย ตั้งอยู่ในจังหวัดบุรีรัมย์

 ประวัติ 
สโมสรแห่งนี้ได้ก่อตั้งขึ้นเมื่อปี พ.ศ. 2552 โดยมีกรุณา ชิดชอบ ภรรยาเนวิน ชิดชอบ เป็นประธานสโมสรและได้ส่งทีมเข้าร่วม ลีกภูมิภาค ดิวิชั่น 2 โซนภาคตะวันออกเฉียงเหนือในฤดูกาล 2552 แต่ไม่ประสบความสำเร็จโดยจบฤดูกาลในอันดับ 4 ด้วยคะแนน 31 คะแนน จนกระทั่งใน ฤดูกาล 2553 ทางเนวินได้เข้าซื้อกิจการสโมสรการไฟฟ้าส่วนภูมิภาค พร้อมกับเปลี่ยนชื่อเป็นสโมสรบุรีรัมย์-พีอีเอ และได้ส่งนักเตะบางส่วนของทีมบุรีรัมย์-พีอีเอลงมาเล่นกับทีมบุรีรัมย์ เอฟซี ทำให้ผลงานของทีมดีขึ้นและสามารถจบฤดูกาลในตำแหน่งรองแชมป์โซนภาคตะวันออกเฉียงเหนือด้วยคะแนน 65 คะแนนห่างจากทีมแชมป์คือสโมสรเลย ซิตี้ ที่ได้ 67 คะแนนเพียง 2 คะแนนแต่ทั้งสองทีมก็ได้เข้าสู่รอบแชมเปียนส์ลีก

ซึ่งทางบุรีรัมย์ เอฟซีได้ถูกจับสลากให้อยู่ในกลุ่มเอ ผลปรากฏว่าทางสโมสรสามารถคว้าแชมป์ของกลุ่มเอด้วยคะแนน 23 คะแนนและได้เลื่อนชั้นขึ้นสู่ลีกดิวิชั่น 1 พร้อมกับสโมสรเชียงใหม่ เอฟซี รองแชมป์กลุ่มเอและแชมป์กับรองแชมป์ของกลุ่มบีคือสโมสรภูเก็ต เอฟซี และสโมสรชัยนาท เอฟซี 

ในศึก ลีกดิวิชัน 1 ฤดูกาล 2554 ทางสโมสรได้ทำการซื้อนักเตะฝีเท้าดีหลายคนเข้ามาเสริมทีมบวกกับนักเตะในทีมที่มีพรสวรรค์ทำให้สโมสรบุรีรัมย์ เอฟซีสามารถคว้าแชมป์ลีกดิวิชัน 1 มาครองได้ทั้งที่ยังไม่จบฤดูกาลและได้สิทธิ์ขึ้นมาเล่นในไทยพรีเมียร์ลีก ฤดูกาล 2555 Buriram FC ได้สิทธิ์ขึ้นมาเล่น TPL ทำให้ทั้ง Buriram FC และ Buriram PEA ที่มีเจ้าของเดียวกันอยู่ในลีกเดียวกันนั้นไม่สามารถทำได้

จึงตัดสินใจขายสิทธิ์ Buriram FC และเลือกเก็บสิทธิ์ Buriram PEA ไว้เพราะสิทธิ์ในการลงแข่ง ACL

ต่อมาในวันที่ 9 มกราคม พ.ศ. 2555 เนวินได้ทำการตั้งโต๊ะแถลงข่าวว่าได้ทำการซื้อหุ้นจำนวน 30% จากทางฝั่งการไฟฟ้าส่วนภูมิภาค ทำให้นายเนวินเป็นเจ้าของสโมสรแต่เพียงผู้เดียวและทางการไฟฟ้าได้ยุติการทำทีมไปในที่สุด ส่วนสิทธิ์การทำทีมและสิทธิ์การเลื่อนชั้นของบุรีรัมย์ เอฟซี ได้โอนไปให้กับสโมสรสงขลา เอฟซี ที่มีนิพนธ์ บุญญามณี อดีต สส.สงขลา พรรคประชาธิปัตย์ เป็นประธานสโมสรโดยได้เปลี่ยนชื่อเป็นสโมสรวัวชน ยูไนเต็ด โดยอดีตนักเตะของบุรีรัมย์ เอฟซี บางส่วนได้ย้ายเข้ามาร่วมทีมวัวชน ยูไนเต็ด ต่อมาทางวัวชน ยูไนเต็ดได้ควบรวมทีมเข้ากับทีมสงขลา เอฟซี ที่ตกชั้นจากดิวิชัน 1 และได้ยุบทีมไปและเปลี่ยนชื่อเป็นสโมสรสงขลา ยูไนเต็ด

 อดีตผู้เล่นคนสำคัญ 
 สุริยา ดอมไธสง
 ศุภกิจ จินะใจ 
 สมปอง สอเหลบ

 อดีตหัวหน้าผู้ฝึกสอน 
 ชัยยง ขำเปี่ยม
 อรรถพล บุษปาคม

 อ้างอิง 

 แหล่งข้อมูลอื่น 

บุรีรัมย์
หมวดหมู่:ก่อตั้งในประเทศไทยในปี พ.ศ. 2552
หมวดหมู่:สิ้นสุดในประเทศไทยในปี พ.ศ. 2555
บุรีรัมย์
บุรีรัมย์